Source: https://www.employment.gov.sk/sk/rodina-socialna-pomoc/socialne-sluzby/usmernenie-fp-socialne-sluzby-1-stvrtrok-2020/usmernenie-k-zuctovaniu-zariadenia-podmienene-odkazanostou-pobytovou-formou-poskytovania-soc-sluzby-2020-pf.html
Timestamp: 2020-07-03 14:46:59+00:00

Document:
Úvod > Rodina a sociálna pomoc > Sociálne služby > Usmernenie - FP na sociálne služby 1.štvrťrok 2020 > Usmernenie k zúčtovaniu pre zariadenia podmienené odkázanosťou s pobytovou formou poskytovania soc. služby 2020 (PF)
Usmernenie Ministerstva práce, sociálnych vecí a rodiny SR na predloženie zoznamov a výkazov za 1. štvrťrok 2020 k poskytnutému finančnému príspevku na poskytovanie sociálnej služby v zariadeniach podmienených odkázanosťou podľa § 71 ods. 6 a § 78a zákona o sociálnych službách poskytnutého na rozpočtový rok 2020 pre pobytovú formu sociálnej služby
V súlade s bodom 4.2 článku IV. a bodmi 5.2, 5.4, 5.5, 5.6 článku V. Zmluvy o poskytnutí finančného príspevku na poskytovanie sociálnej služby v zariadeniach podmienených odkázanosťou podľa § 71 ods. 6zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) na rozpočtový rok 2020 (ďalej len „zmluva“) a v súlade s bodom 4.3 článku IV. a bodmi 5.2, 5.4, 5.5 a 5.6článkuV. Zmluvy o poskytnutí finančného príspevku na poskytovanie sociálnej služby v zariadeniach podmienených odkázanosťou podľa § 78a zákona o sociálnych službách na rozpočtový rok 2020 (ďalej len „zmluva“),je obec, ako prijímateľ finančného príspevku na poskytovanie sociálnej služby v zariadeniach podmienených odkázanosťou podľa § 71 ods. 6zákona o sociálnych službách, s pobytovou formou poskytovania tejto sociálnej služby (ďalej len „finančný príspevok“), a neverejný poskytovateľ, ako prijímateľ finančného príspevku na poskytovanie sociálnej služby v zariadeniach podmienených odkázanosťou podľa § 78azákona o sociálnych službách,s pobytovou formou poskytovania tejto sociálnej služby(ďalej len „finančný príspevok“), povinná/povinný predložiť Ministerstvu práce, sociálnych vecí a rodiny Slovenskej republiky(ďalej len „ministerstvo“),ako poskytovateľovi tohto finančného príspevku zoznamy a výkazy podľa bodu 3.8 písm. a) článku III. zmluvy k finančnému príspevku poskytnutému na rozpočtový rok 2020 za 1.štvrťrok za neobsadené miesto z dôvodu neuzatvorenia zmluvy o poskytovaní sociálnej služby, alebo za miesto podľa bodu 3.15, 3.16, 3.18, 3.19, 3.23, 3. 25 a 3 27 článku III. zmluvy.
Podľa § 3 ods. 6 písm. a) Nariadenia je prijímateľ finančného príspevku povinný doručiť ministerstvu zoznamy a výkazy za 1. štvrťrok 2020 podľa odseku 5 písm. c) Nariadenia a vrátiť nevyčerpanú časť finančného príspevku za neobsadené miesta podľa § 78d ods. 12 zákona o sociálnych službách do 31. mája 2020.
Prijímateľ finančného príspevku je povinný podľa bodu 4.2 článku IV. zmluvy ak je verejným poskytovateľom sociálnej služby a podľa bodu 4.3 článku IV. zmluvy ak je neverejným poskytovateľom sociálnej služby, predložiť zoznamy a výkazy podľa bodu 3.8 článku III. zmluvy za prvý štvrťrok 2020 v členení podľa jednotlivých zariadení, pre ktoré je tento finančný príspevok určený, uvedených v prílohe č. 1 zmluvy: Konkretizácia finančného príspevku na poskytovanie sociálnej služby (ďalej len Príloha č. 1 zmluvy).
Postup vyplňovania zoznamov a výkazov:
3. Krízová situácia - do riadku č. 3 žiadame uviesť počet miest, na ktorých bola ku dňu 12.3.2020 uzatvorená zmluva o poskytovaní sociálnej služby a vyplniť riadky č. 5 až 8 podľa príkladu uvedeného v záložke Vzorový príklad Krízová situácia
Súčet riadkov č. 7 a 8 bude automaticky doplnený do riadku č. 4 a súčet riadkov č. 9 a 10 bude automaticky doplnený do riadku č. 9 Súhrnného výkazu
4. Zoznam prijímateľov sociálnej služby – žiadame uviesť všetkých prijímateľov sociálnej služby, na základe uzatvorenej písomnej zmluvy o poskytovaní sociálnej služby v zariadení, pre ktoré je finančný príspevok určený, ich meno, priezvisko, rodné číslo, dátum začatia poskytovania sociálnej služby podľa zmluvy s prijímateľom sociálnej služby a dátum ukončenia poskytovania sociálnej služby, ak k ukončeniu v priebehu 1.štvrťroka 2020 došlo.
V prípade ukončenia poskytovania sociálnej služby do stĺpca NEOBSADENOSŤ OD – DO žiadame uviesť iba neobsadenosť viac ako 30 kalendárnych po sebe nasledujúcich dní, a to z dôvodu neuzatvorenia zmluvy alebo zrušenia miesta, pričom trvanie neobsadenia je od prvého dňa neobsadenia tohto miesta.Počet týchto dní žiadame uviesť do ďalšieho stĺpca Počet neobsadených dní.
Do stĺpca Obsadenosť miesta dňa 12.3.2020 – uvádzať k jednotlivým miestam „áno“ , pokiaľ dňa 12.3.2020 bola na danom mieste uzatvorená zmluva o poskytovaní sociálnej služby a „nie“, ak na danom mieste táto zmluva uzatvorená nebola.
Do stĺpca Prenos neobsadených dní k 31.3.2020 do 2Q.2020 počet dní za také miesto, kde neobsadenosť bola menej ako 30 pracovných dní, ale obsadenosť pokračuje do ďalšieho štvrťroka. Napr. miesto nebolo obsadené od 9. marca 2020, potom do uvedeného stĺpca je potrebné uviesť počet neobsadených dní 23.
Sumu uvedenú v riadku č. 13 , ktorá zodpovedá nevyčerpanému finančnému príspevku za neobsadené miesta v 1. štvrťroku 2020, je prijímateľ finančného príspevku povinný zaslať na účet ministerstva podľa bodu 5.4 písm. a) článku V. zmluvy.
V prípade nesprávneho zobrazovania zoznamov a výkazov, alebo akýchkoľvek problémov týkajúcich sa funkcionality zoznamov a výkazov, kontaktujte:
PhDr. Evu Čajdíkovú, eva.cajdikova@employment.gov.sk , tel. č.: 02/2046 2171
Prijímateľ finančného príspevku pri vrátení nevyčerpaného finančného príspevku podľa riadku č. 13 súhrnného výkazu za 1. štvrťrok 2020 je na platobný poukaz povinný uviesť číslo zmluvy ako variabilný symbol a špecifický symbol v tvare: 0448202001 .
Zoznamy, výkazy a avízo za 1. štvrťrok 2020 prijímateľ finančného príspevku zašle do 31. mája 2020 :

References: § 71
 § 78
 § 71
 § 78
 § 71
 § 78
 § 3
 § 78